Ամեն մարդու համար սահմանված է երջանկության իր չափաբաժինը: Մարդը չի կարող հինգ անգամ սիրահարվել, եթե Աստված տվել է ընդամենը մեկ կրքոտ սեր: Չես կարող լավատեսություն սերմանել, եթե ի ծնե վատատես ես: Գիտնականները պարզել են, որ դրա պատճառը սերոտոնին հորմոնի քանակով է պայմանավորված: Կենսախինդ կանանց մեջ այն ավելի շատ է, քան մռայլ բնույթ ունեցողների մեջ, ոչ միայն այն պատճառով, որ կենսուրախ օրիորդներն օժտված են ամեն ինչով ուրախանալու տաղանդով: Պարզապես, սերոտոնինի մշակման ու լավ տրամադրության միջև փոխադարձ կապ կա. որքան շատ հորմոն է ընկնում արյան մեջ, այնքան շատ ենք ուրախ լինում, և հակառակը, որքան ուրախանալու առիթներ ենք ունենում, այնքան շատ հորմոն է մշակվում: Բավական է զայրանանք, որ սերոտոնին պարզապես չմշակվի, քունը դառնա կարճատև ու ընդհատվող, ախորժակը՝ անզուսպ, իսկ ինքներս՝ չար ու նյարդային: Որովհետև այս հորմոնն է պատասխանատու հանգիստ քնի ու չափավոր նորմալ ախորժակի համար: Այնպես որ, երբ զգում եք մոտալուտ դեպրեսիան, կերեք մակարոնեղեն և ընդեղեն. այս մթերքները հարուստ են ածխաջրերով, որոնք խթանում են սերոտոնինի մշակումը: Իսկ եթե համբերություն չունեք, ապա կերեք շոկոլադե սալիկ և դարչինի բույրով մոմ վառեք: Մի քանի րոպեից տրամադրությունը կբացվի: